The Disaster Artist

The Disaster Artist er en amerikansk biografisk dramedy fra 2017, produceret og instrueret af James Franco og skrevet af Scott Neustadter og Michael H. Weber. Filmen er baseret på den biografiske bog med samme navn af Greg Sestero og Tom Bissell, som skildrer det tidlige venskab mellem Sestero og Tommy Wiseau, og skabelsen af kultfilmen The Room (2003), som alment anses for at være en af de værste film, der nogensinde er blevet lavet.

Filmens hovedroller spilles af James og Dave Franco sammen med biroller som spilles af Seth Rogen, Alison Brie, Ari Graynor, Josh Hutcherson og Jacki Weaver. Filmindspilningen begyndte den 8. december 2015. Den havde biografpræmiere i South by Southwest den 12. marts 2017.

Til Oscaruddelingen 2018 var filmen nomineret til en Oscar for bedste filmatisering. Til Golden Globe-uddelingen 2018 vandt James Franco Golden Globe for Bedste mandlige hovedrolle (musical eller komedie). Filmen var også nomineret til en Bedste film (musical eller komedie).

Handling 

Handlingen starter i 1998. Den aspirerende skuespiller Greg Sestero (Dave Franco) møder en mystisk person ved navn Tommy Wiseau (James Franco) på en teaterskole. Greg bliver fascineret af Tommys ubange, men nogenlunde mærkelige skuespil. De bestemmer sig for at hænge ud og et stærkt venskab opstår mellem dem. Begge flytter til Los Angeles for at opnå en ægte filmkarriere. Det viser sig dog at være sværere end hvad de troede og da de begge er ved at give op beslutter Tommy sig for selv at lave sin egen film.

Medvirkende 
 Dave Franco som Greg Sestero, lineproduceren og skuespilleren som spiller "Mark" i The Room
 James Franco som Tommy Wiseau, manuskriptforfatteren, instruktøren, produceren og skuespilleren som spiller "Johnny" i The Room
 Seth Rogen som Sandy Schklair, script supervisor, som senere bliver den uofficielle "faktiske" instruktør af The Room
 Ari Graynor som Juliette Danielle, skuespillerinden, som spiller "Lisa" i The Room
 Josh Hutcherson som Philip Haldiman, skuespilleren, som spiller "Denny" i The Room
 Jacki Weaver som Carolyn Minnott, skuespillerinden, som spiller "Claudette" i The Room
 Alison Brie som Amber, Greg Sesteros kæreste
 Megan Mullally som Mrs. Sestero, Greg Sesteros mor
 Hannibal Buress som Bill Meurer, egeren af Birns and Sawyer, som hyres av Wiseau
 Jason Mantzoukas som Peter Anway
 Paul Scheer som Raphael Smadja, den første filmfotograf
 Sharon Stone som Iris Burton, Greg Sesteros agent
 Melanie Griffith som Jean Shelton, skuespillerlærer
 Zac Efron som Dan Janjigian, skuespilleren, som spiller "Chris-R" i The Room
 Andrew Santino som Scott Holmes, skuespillerinden, som spiller "Mike" i The Room
 June Diane Raphael som Robyn Paris, skuespillerinden som spiller "Michelle" i The Room
 Nathan Fielder som Kyle Vogt, skuespilleren, som spiller "Peter" i The Room
 Bryan Cranston som  sig selv
 Judd Apatow som Hollywoodproducent
 Bob Odenkirk som skuespiller
 Brett Gelman som skuespiller
 Charlyne Yi som Safoya
 Tom Franco som Karl
 Zoey Deutch som Bobbi
 Christopher Mintz-Plasse som Sid
 Jason Mitchell som Nate
 Randall Park som mandlig skuespiller
 Casey Wilson som Caster
 Greg Sestero som Casting Agent (fraklippet scene)
 Tommy Wiseau som Henry
 Som sig selv – J.J. Abrams, Angelyne, Ike Barinholtz, Kristen Bell, Zach Braff, Lizzy Caplan, David DeCoteau, Keegan-Michael Key, Danny McBride, Dylan Minnette, Adam Scott, Kevin Smith og Kate Upton.

Eksterne henvisninger

Noter 

Amerikanske film fra 2017
Komediefilm fra USA